Publication: Magyar Közlöny
Issue: MK-2004-47 (Year: 2004, Number: 47)
Era: 2004-2010
Section: a 72/2004. (IV. 15.) Korm. rendelethez
Paragraph Index: 576

a 72/2004. (IV. 15.) Korm. rendelethez A elektronikus hírközlõ hálózatokban használt jelzéspont kódok felosztási terve A 7-es jelzésrendszert alkalmazó elektronikus hírközlõ hálózatok jelzéseit külön jelzéshálózatok továbbítják. A jelzéshálózatokban a jelzéseket jelzéspontokban irányítják a kijelölt végpont felé. A jelzéspontok (a jelzéshálózat kapcsoló központjai) kijelölésére jelzéspont kódok szolgálnak. A felosztási terv a jelzéspont kódok (mint azonosítók) felépítését, terjedelmét és a kijelölhetõ tartományokat, illetõleg az egyedi azonosítókat határozza meg. A felosztási terv az ITU-T Q.708 Ajánlása alapján készült, figyelembe véve a Q.704, Q.705 és Q.708 Ajánlásokban foglaltakat is. A globális 7-es jelzéshálózat nemzeti jelzéshálózatokra tagozódik, amelyeket a nemzetközi jelzéshálózat köt össze. A hazai jelzéshálózat kétszintû, a nemzeti jelzéshálózatok egy nemzeti összekötõ jelzéshálózaton át csatlakozzanak egymáshoz. A jelzéshálózatok közötti kapu szerepét betöltõ jelzéspontok funkcionálisan egynél több jelzéshálózathoz tartoznak egyidejûleg. A 7-es jelzésrendszer címzési szabályai szerint egy kapu jelzéspontnak annyi jelzéspont kódja kell legyen, ahány jelzéshálózathoz tartozik. A jelzéshálózat jellegét a Q.704 Ajánlásban meghatározott kettõ bites hálózatjelzõ (NI, Network Indicator) adja meg. A jelzéspont kódok számára egy 14 bit terjedelmû mezõ áll rendelkezésre. Ezt a mezõt az ITU-T három részre osztotta, és meghatározta, hogy nemzetközi jelzéspont kódok esetében az egyes részek mit jelöljenek. A nemzeti jelzéspont kódok esetében a mezõ felosztására nincs ITU-T Ajánlás, a felosztás és a részek értelmezése szabadon választható. A jelzésrendszer a teljes mezõt együtt kezeli, a részekre osztás és értelmezés csak rendszerezési célokat szolgál. A 2004/47. szám részletes ismertetésben a bitmezõ részeit bittérkép helyett az átszámított decimális szám szemlélteti.

Source: https://magyarkozlony.hu/hivatalos-lapok/7193b827a3a3b9e6ef1a1e5135201bde0c720ac0/dokumentumok/2ae8c0cf1abceeb89822585f6b35850342a85772/letoltes